stanford-oval/wikipedia huggingface dataset:
כפר דניאל
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  נדחתה העתירה נגד הפרטת המושב השיתופי כפר דניאל, באתר גלובס, 25 במאי 1997
| --- | --- |
בקרת זהויות :  NLI: 987007588272005171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
ליחה

ליחה (בעברית ארכאית: כִּיחַ) היא רוק המעורבב עם הריר המופרש על ידי מערכת הנשימה ומגיע אל חלל הפה. לעיתים הליחה מגיעה אל הפה באמצעות שיעול, ומחלות הקשורות בדרכי הנשימה מלוּות לעיתים שיעול המייצר ליחה. בנוסף, הופעת ליחה יכולה להיגרם כתוצאה מעישון.
צבעי הליחה

ליחה של אדם בריא היא בצבע לבן או שקוף, והיא לרוב נספגת באופן טבעי בגוף.
ריבוי ליחה שקופה או לבנה מרמזת על אלרגיה.
ליחה צהובה היא סימן לזיהום.
ליחה ירוקה יכולה להיות סימן לזיהום. ליחה ירוקה-חומה יכולה להיות סימן לדלקת ריאות.
ליחה חומה אופיינית לאנשים המעשנים.
ליחה מהולה בדם יכולה להיות סימן לשחפת או סרטן ריאות.
ראו גם

ארבע הליחות
נזלת
| --- | --- |
בקרת זהויות :  NDL: 00564766 
ערך זה הוא קצרמרבנושא פיזיולוגיה. אתם מוזמנים לתרום לוויקיפדיה ו.
ליטובטס

| ליטובטס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: צפרדעיים
סוג:: ליטובטס
שם מדעי
 Lithobates ‏פיטזינגר, 1843

Lithobates sphenocephalus
ליטובטס (שם מדעי: Lithobates; משמעות השם "צפרדע מטפסת-סלעים") הוא סוג של צפרדעים ממשפחת הצפרדעיים.
בני סוג זה קרובים לסוג Rana ועד היום ישנם חוקרים המשייכים אותם כתת-סוג אליהם. הם הופרדו בשנת 2005 עקב בדיקות על כמה זני צפרדעים מאמריקה המרכזית ואמריקה הדרומית כתת-סוג של צפרדעים מהסוג Rana אך יחד עם מינים נוספים שחלקם נפוצים באמריקה הצפונית, הם הופרדו מהסוג ע"פ רוב החוקרים.
בני סוג זה הם צפרדעים אמריקאיות בעלות רצועות פסים כהות או צהובות לאורך גופם ופניהם. הם חיים במים ובעלי תיאבון בריא לכל סוג טרף. הגדולה שבצפרדעים אלה היא צפרדע שור אמריקנית, ששוקלת עד 500 גרם. צפרדע נוספת היא צפרדע העץ שיכולה לשרוד באזורים צפוניים יותר מכל דוחיים.
מינים

| 0 | 1 | 2 |
| --- | --- | --- |
|  Lithobates areolatus  Lithobates berlandieri  Lithobates blairi  Lithobates brownorum  Lithobates bwana  Lithobates capito  צפרדע שור אמריקנית (Lithobates catesbeianus)  Lithobates chichicuahutla  Lithobates chiricahuensis  Lithobates clamitans  Lithobates dunni  Lithobates fisheri  Lithobates forreri  Lithobates grylio  Lithobates heckscheri  Lithobates johni  Lithobates juliani  Lithobates kauffeldi  Lithobates lemosespinali  Lithobates macroglossa  Lithobates maculatus  Lithobates magnaocularis  Lithobates megapoda  Lithobates miadis  Lithobates montezumae |  Lithobates neovolcanicus  Lithobates okaloosae  Lithobates omiltemanus  Lithobates onca  Lithobates palmipes  Lithobates palustris  צפרדע האחו (Lithobates pipiens)  Lithobates psilonota  Lithobates pueblae  Lithobates pustulosus  Lithobates septentrionalis  Lithobates sevosus  Lithobates sierramadrensis  Lithobates spectabilis  Lithobates sphenocephalus  צפרדע העץ (Lithobates sylvaticus  Lithobates tarahumarae  Lithobates taylori  Lithobates tlaloci  Lithobates vaillanti  Lithobates vibicarius  Lithobates virgatipes  Lithobates warszewitschii  Lithobates yavapaiensis  Lithobates zweifeli |  |
לבסקי סופיה

ערך זה עוסק בקבוצת כדורגל מהעיר סופיה. אם התכוונתם לקבוצת כדורסל מהעיר סופיה, ראו .
מועדון הכדורגל לבסקי סופיה 1914 (בבולגרית: ПФК Левски София 1914) הוא מועדון כדורגל מבירת בולגריה, סופיה. המועדון נוסד ב-24 במאי 1914. אגודת הספורט "לבסקי" הוקמה בשנת 1911 בידי קבוצת סטודנטים בבית הספר התיכון "השני לגברים בסופיה" והספורט העיקרי שבו התאמנו היה כדורגל.
מקור השם

המועדון יוסד רשמית כאמור בתאריך 24 במאי 1914, התאריך שהוכרז כיום ההולדת של המועדון. שם הקבוצה ניתן כזכר ללוחם החירות של בולגריה וסיל לבסקי, השם הוצע בידי אחד המייסדים - בוריס וסילייב (בורקישה).
שם המועדון שונה שלוש פעמים כאשר בולגריה הייתה תחת השלטון הקומוניסטי. בין השנים 1950 ל-1957 המועדון נקרא "דינמו", בין השנים 1969 ל-1985 המועדון נקרא "לבסקי-ספרטק" (אחרי איחוד המועדון עם המועדון ספרטק סופיה), ובין השנים 1985 ל-1990 המועדון נקרא "ויטושה". אך בין החברים במועדון הוא תמיד נקרא "לבסקי".
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מינצ'ו קאצ'ולב עיצב את סמל הקבוצה והחל ביצורו בשנת 1922. ההמנון הראשון של המועדון נכתב ב-1924, הטקסט נכתב בידי ד. סימידוב, והמנגינה הולחנה בידי חריסטו מניקוב.
בתחילת דרכו צבעי הקבוצה הבסיסיים היו אדום וצהוב, אך מאז שנת 1920, כחול נבחר להיות צבע הקבוצה. ב-1914, נבחר הצוות המקצועי הראשון של המועדון שמנה את הבאים: היושב ראש - ולדימיר גריגורוב (ודיסה), סגן היושב ראש - גאורגי מאנולוב, מזכיר המועדון - קרום דינקוב, קופאי - בוריס וסילייב, חברי ההנהלה - סטפן טושקוב ואטאנס יאנקוב, והמאמן - קוסטאדין מאנולוב.
בשנים הראשונות של המועדון, שחקניו העיקריים היו: השוער ק. גריגורוב, המגנים - ק. מאנולוב, ו- דינקוב, הקשרים -ס. סטויאנוב ו-ב. וסילייב, ושחקני ההתקפה - ו. גריגורוב, ס. ג'נב, פ. סטויאנוביץ', ג. מאנולוב ו-ד. סירקוב.
לבסקי הפסידה את משחקה הרשמי הראשון לקבוצה אף סי 13 סופיה בתוצאה 0–2. עד שנת 1921 לא היה שום אליפות רשמית לא התקיימה. בקיץ 1921 הוקמה ליגת הספורט של סופיה, שבה התחרו 11 מועדוני ספורט מרחבי העיר, ומאז החלה מסורת האליפויות של לבסקי. לבסקי ניצחה את משחק הליגה הראשון של עונת 1921/1922, ב-18 בספטמבר 1921, בתוצאה 1–3 על אתלטיק סופיה.

הקבוצה הגיעה 3 פעמים לרבע גמר גביע אירופה למחזיקות גביע בעונות 1969/1970, 1976/1977, 1986/1987.
בשנת 2022 הקבוצה זכתה בגביע הבולגרי בעקבות ניצחון 1:0 לאחר שער של איליאן סטפנוב. זה היה התואר הראשון לאחר 13 שנים.
מגרשים וקהל

תחילה, לקבוצה לא היה מגרש אימונים פרטי, והקבוצה התאמנה באזור שנקרא "התלולית" (הארמון התרבותי הלאומי נבנה על חורבות המקום) ויותר מאוחר עברה הקבוצה להתאמן באזור האימונים של חטיבת חיל הרגלים השישית. רק בשנת 1924 הקנתה עיריית סופיה מגרש ייחודי לקבוצה שבנייתו הסתיימה רק בשנת 1933. היום אצטדיון "וסילי לבסקי" נמצא במקום.
לבסקי הוא המועדון הנערץ ביותר בבולגריה, והוא גם המועדון הבולגרי הנערץ ביותר מחוץ למדינה. בולגריה מפוצלת לאדום וכחול, הכחולים הם אוהדי לבסקי. לקבוצה יש כמעט 5,000,000 אוהדים. כינוי הקבוצה הוא "המועדון של העם". אוהדי הקבוצה קוראים לעצמם "לבסקרי". אצטדיון הקבוצה נמצא בשכונת "פודואנה", בסופיה, והוא קרוי על שם אחד משני החלוצים הבולגרים הגדולים ביותר בכל הזמנים גאורגי אספרוחוב, ומכיל 30,000 מקומות.
תארים ושיאים > תארים

אליפות בולגריה (26 ): 1933, 1937, 1942, 1946, 1947, 1948/1949, 1950, 1953, 1964/1965, 1967/1968, 1969/1970, 1973/1974, 1976/1977, 1978/1979, 1983/1984, 1984/1985, 1987/1988, 1992/1993, 1993/1994, 1994/1995, 1999/2000, 2000/2001, 2001/2002, 2005/2006, 2006/2007, 2008/2009.
סגנית אלופה (32): 1925, 1929, 1939/1940, 1943, 1948, 1956, 1958, 1959/1960, 1960/1961, 1963/1964, 1965/1966, 1968/1969, 1970/1971, 1971/1972, 1974/1975, 1975/1976, 1980/1981, 1981/1982, 1982/1983, 1986/1987, 1988/1989, 1991/1992, 1995/1996, 1997/1998, 1998/1999, 2002/2003, 2003/2004, 2004/2005, 2007/2008, 2010/2011, 2012/2013, 2015/2016
הגביע הבולגרי (26 , שיא לאומי): 1942, 1946, 1947, 1949, 1950, 1956, 1957, 1958/1959, 1966/1967, 1969/1970, 1970/1971, 1975/1976, 1976/1977, 1978/1979, 1981/1982, 1983/1984, 1985/1986, 1990/1991, 1991/1992, 1993/1994, 1997/1998, 1999/2000, 2001/2002, 2002/2003, 2004/2005, 2006/2007, 2020/2021.
סגנויות גביע הבולגרי (12): 1953, 1964/1965, 1968/1969, 1973/1974, 1984/1985, 1986/1987, 1987/1988, 1995/1996, 1996/1997, 2012/2013, 2014/2015, 2017/2018
הסופר קאפ הבולגרי (3): 2005, 2007, 2009
תארים ושיאים > שיאים

לבסקי הוא מועדון הכדורגל היחידי בבולגריה שלא ירד אף פעם מן הליגה הראשונה במשך 73 שנות קיומה.
לבסקי הוא מועדון הכדורגל הבולגרי היחידי שמחזיק בסטטיסטיקת משחקים חיובית עם כל המועדונים מולם שיחק.
לבסקי מחזיקה בשיא של 203 משחקים רצופים ללא הפסד במגרשה הביתי אצטדיון "גאורגי אספרוחוב". מה-23 באוקטובר 1966 עד ה-23 בפברואר 1985. את השיא עצרה הקבוצה מיניור פרניק כאשר ניצחה את לבסקי 2–3.
לבסקי מחזיקה בשיא הניצחון הגבוה ביותר במסגרת גביע אירופה למחזיקות גביע, 12-2 מול ראיפאס הפינית, בעונת 1976/1977.
שחקנה של לבסקי קיריל מילאנוב מחזיק בשיא הכיבושים במשחק אחד במסגרת גביע אירופה למחזיקות גביע, 6 שערים במשחק אחד מול ראיפאס הפינית בעונת 1976/1977.
לבסקי ממוקמת במקום ה-69 מתוך 100 המועדונים המצליחים ביותר באירופה שהשתתפו במסגרות האירופאיות השונות, מאז נוסדו ב-1955.
שחקנים מפורסמים

גיאורגי אספרוחוב (גונדי)
סטפן אלאיוב
נאסקו סיראקוב
קיריל מילאנוב
פאבל פאנוב
בוריסלב מיכאילוב
ניקולאי אילייב
פלאמן גטוב
פטר קורדוב
רוסי ג'וצב
אנג'ל סטנקוב
צאנקו צבטאנוב
חריסטו אילייב (פטרטה)
בוידאר איסקרנוב (גיבי)
ניקולאי טודורוב (הקיסר)
ג'אורג'י איבנוב (גונזו)
ניקולה קוטקוב (החתול)
פטר היבצ'ב
אלכסנדר קוסטוב
דוברומיר ייצ'ב
איליאן אילייב
ג'אורג'י סוקולוב
דימיטאר איבנקוב
מיחאיל ולצ'ב
פלאמן ניקולוב
אלכסנדר אלכסנדרוב
קיריל איבקוב
דניאל בורימירוב
אמיל וולב
איגור טומאסיץ'
סדריק ברדון
דארקו טאסבסקי
אלין טופוזאקוב
דימיטר טלקייסקי
לבסקי סופיה נגד צ'לסי בליגת האלופות, עונת 2006/2007
לבסקי סופיה נגד ורדר ברמן בליגת האלופות, עונת 2006/2007
כוריאוקרצינומה

| --- | --- |

מיקרוגרף של כוריאוקרצינומה, מציג את שני המרכיבים הדרושים לאבחון המחלה- תאי ציטוטרופובלסט ותאי סינסיטוטרופובלסט. לתאי סינסיטוטרופובלסט מספר גרעינים בתא ונראים בציטופלזמה ככתם כהה. לעומתם, לתאי ציטוטרופובלסט גרעין אחד והם נגלים בציטופלזמה כתאים בהירים.
 תחום:  gynecologic oncology 
 טיפול:  vinblastine  dactinomycin  כלורמבוציל 
 קישורים ומאגרי מידע
 DiseasesDB:  2602
 MeSH:  D002822
 MedlinePlus:  001496
 סיווגים
 ICD-10:  C58
 ICD-11:  XH8PK7 
 ICD-O:  M9100/3-9101
 
כוריאוקרצינומה (באנגלית: Choriocarcinoma) הוא סרטן ממאיר המתפתח מתאי טרופובלסט, בדרך כלל של השליה. סרטן זה מאופיין בשליחת גרורות למספר איברים מרוחקים, במרבית המקרים אל הריאות והנרתיק, ובאחוזים נמוכים יותר מופיעות גרורות גם בכבד ובמוח. מכיוון שהגידול עשיר מאוד בכלי דם, עיקר הפיזור של המחלה הוא דרך כלי הדם כבר בשלב מוקדם של הגידול. הוא שייך לקבוצת מחלות ממאירות הקשורות להיריון (GTD). בנוסף, הוא מסווג כגידול תא נבט והוא עשוי להתעורר באשכים או בשחלה.
פתולוגיה

תכונה אופיינית היא זיהוי של תאי סינסיטוטרטפובלסט ותאי ציטוטרופובלסט הקשורים באופן אינטימי ללא התהוות שליה מסוג ווילי. מכיוון שכוריאוקרצינומה מאופיינת בהימצאות סינסיטוטרטפובלסטים (תאים מייצרי הורמון beta-HCG) נראה עלייה ברמת ההורמון גונדוטרופין כוריוני אנושי בדם.
סינסיטוטרטפובלסטים הם תאים רב-גרעיניים גדולים. בכוריאוקרצינומה הם מקיפים את הציטוטרופובלסטים, בדומה לקשר האנטומית הנורמלי שלהם בווילי כרוני. ציטוטרופובלסטים הם תאים חד-גרעיניים עם פלזמה שקופה.
אטיולוגיה ואפידמיולוגיה

כוריאוקרצינומה של השליה במהלך היריון נובע כתוצאה מקיום:
מולה (50% מהמקרים)
הפלה טבעית (20% מהמקרים)
היריון חוץ-רחמי (2% מהמקרים)
הריון טבעי (20-30% מהמקרים)
הקאות יתר בהריון
לעיתים נדירות כוריאוקרצינומה מתפתחת במקומות שאינם השליה, ולעיתים רחוקות מאוד היא מתפתחת באשכים. אף על פי שתאי טרופובלסט הם רכיב משותף לגידולים של תאי נבט תאיים מעורבים, כוריאוקרצינומה באשכים בוגרים נדירה למדי. כוריאוקרצינומה טהורה של האשכים היא הסוג האגרסיבי ביותר של גידולי נבט תאיים אצל מבוגרים, סוג זה של סרטן מאופיין בפיזור המטוגני והתפשטות גרורתית דרך הלימפה כבר בשלב מוקדם. בגלל ההתפשטות המוקדמת וההתנגדות הטבועה של הגידול לתרופות נגד הסרטן, לחולים פרוגנוזה גרועה.
סימפטומים > תסמינים קליניים

דימום רחמי לא תקין – דימום אבנורמלי מהרחם שיכול לנבוע משלל סיבות.
קוצר נשימה – תחושה של היעדר אוויר וקושי לנשום.
גניחת דם – ליחה דמית שיוצאת ממערכת הנשימה, נראה כמו שיעול דמי.
כאבי חזה – אי-נוחות בבית החזה.
בגברים יכולים להופיע תסמינים של סרטן האשכים כגון היפר-פיגמנטציה (עקב עודף הורמון beta-HCG שמגיב עם רצפטור אלפא-MSH), גינקומסטיה, ירידה במשקל ותסמינים נוספים של יתר פעילות בלוטת התריס (עקב עודף הורמון beta-HCG שמגיב עם הרצפטורים LH, FSH ו-TSH)
סימפטומים > ממצאי מעבדה

עלייה ברמת ההורמון הגונדוטרופיני שלייתי אנושי (-הורמון הbeta-HCG)
בצילום רנטגן ניתן להבחין בתסנינים ריאתיים בגדלים שונים בשתי הריאות
ירידה ברמת התירותרופין (TSH) עקב פעילות יתר של בלוטת התריס
טיפול

תאי הגידול מכילים דנ"א ואנטיגנים אבהיים, אי לכך הגידול רגיש מאוד לכימותרפיה. לכן, אף על פי שמדובר בגידול גרורתי עם פיזור ברחבי הגוף, הפרוגנוזה של החולים טובה מאוד בהשוואה לגידולים ממאירים אחרים והסיכוי להירפא מהמחלה גבוה מאוד ונע בין 90-95%. נהוג לחלק את החולים לשתי קבוצות סיכון-חולים בדרגת סיכון נמוכה, וחולים בדרגת סיכון גבוהה.
חולים בדרגת סיכון נמוכה מוגדרים כחולים שגילוי מחלתם הייתה לפני ארבעה חודשים לכל היותר, בעלי רמות נמוכות של ההורמון beta-HCG, וגרורות לריאות ולנרתיק בלבד. חולים כאלה יטופלו במתוטרקסט-כימותרפיה חד-תרופתית.
אם הגידול הוא ברמת סיכון גבוהה, הטיפול כולל משלב של מספר תרופות כימותרפיות בניהם אתופסיד, מתוטרקסט, אקטינומיצין D, ציקלופוספמיד ווינקריסטין. לעיתים, כאשר הופיע בבדיקת אולטרה-סאונד עדות לשאריות שלייה ברחם, או כאשר רמת ההורמון Beat-HCG גבוהה במיוחד, נכון לבצע גרידה כחלק מהטיפול הראשוני במחלה. בחולות מבוגרות יותר שאין להן עניין בשימור הפוריות, אפשר לערוך ניתוח לכריתת רחם (היסטרקטומיה) כטיפול יעיל.
מכיוון שהמעקב אחר החולות נעשה באמצעות ההורמון beta-HCG, לחולות מומלץ להימנע מכניסה להריון בחודשים שלאחר הטיפול.
גלריה

מיקרוגרף של כוריאוקרצינומה
מיקרוגרף של כוריאוקרצינומה בהגדלה
כוריאוקרצינומה שלב 1
כוריאוקרצינומה שלב 2
כוריאוקרצינומה שלב 3
כוריאוקרצינומה שלב 4
ראו גם

סרטן
הפלה מלאכותית
גרורות
לקריאה נוספת

Seckl, M. J., Fisher, R. A., Salerno, G., Rees, H., Paradinas, F. J., Foskett, M., & Newlands, E. S. (2000). Choriocarcinoma and partial hydatidiform moles. The Lancet, 356(9223), 36-39.
Brewer, J. I., & Gerbie, A. B. (1967). Early development of choriocarcinoma. In Choriocarcinoma (pp. 45-53). Springer Berlin Heidelberg.
Bracken, M. B., Brinton, L. A., & Hayashi, K. E. N. J. I. (1984). Epidemiology of hydatidiform mole and choriocarcinoma. Epidemiologic reviews, 6, 52.
הערות שוליים

↑  Rachel F. Gerson, Edward Y. Lee, Eric Gorman, Primary Extrauterine Ovarian Choriocarcinoma Mistaken for Ectopic Pregnancy: Sonographic Imaging Findings, American Journal of Roentgenology 189, 2007-11-01, עמ' W280–W283 doi: 10.2214/AJR.05.0814
↑  Ismail Ozdemir, Fuat Demirci, Oguz Yucel, Elif Demirci, Pure ovarian choriocarcinoma: a difficult diagnosis of an unusual tumor presenting with acute abdomen in a 13-year-old girl, Acta Obstetricia et Gynecologica Scandinavica 83, 2004-05-01, עמ' 504–505 doi: 10.1111/j.0001-6349.2004.00092a.x
↑  Kathleen Verville, Donna M. Bozzone, Testicular Cancer, Infobase Publishing, 2009-01-01
↑  Robert C Bast, Ted S Gansler, James F Holland, Emil Frei, Cancer medicine e.5, Hamilton, Ont.; Lewiston, NY: Decker, 2000-01-01
↑  Vincent T DeVita, Theodore S Lawrence, Steven A Rosenberg, DeVita, Hellman, and Rosenberg's cancer: principles & practice of oncology, Philadelphia: Wolters Kluwer/Lippincott Williams & Wilkins, 2008-01-01
↑  G. J. Rustin, E. S. Newlands, R. H. Begent, J. Dent, Weekly alternating etoposide, methotrexate, and actinomycin/vincristine and cyclophosphamide chemotherapy for the treatment of CNS metastases of choriocarcinoma, Journal of Clinical Oncology: Official Journal of the American Society of Clinical Oncology 7, 1989-07-01, עמ' 900–903 doi: 10.1200/jco.1989.7.7.900
↑  Bertram G Katzung, Teton Data Systems (Firm), Basic & clinical pharmacology, New York; London: McGraw-Hill Medical ; McGraw-Hill [distributor, 2007-01-01(הקישור אינו פעיל)
↑  John R. Lurain, Diljeet K. Singh, Julian C. Schink, Role of surgery in the management of high-risk gestational trophoblastic neoplasia, The Journal of Reproductive Medicine 51, 2006-10-01, עמ' 773–776
| --- | --- |
בקרת זהויות :  NLI: 987007285613505171  BnF: cb119835207 (data)  LCCN: sh85024747
לורדים רוחניים

הלורדים הרוחניים או הלורדים של הכנסייה (באנגלית: Lords Spiritual) הם 26 אנשי דת של הכנסייה האנגליקנית המכהנים כחברי בית הלורדים - הבית העליון של הפרלמנט הבריטי. כנסיית סקוטלנד אינה מיוצגת בבית הלורדים כמו גם כנסיית ויילס והכנסייה האנגליקנית של צפון אירלנד שאינן כנסיות רשמיות של אזורים אלה.
תארים

כנסיית אנגליה כוללת 44 דיוקסיות (מחוזות כנסייתיים) שבראשם עומדים בישופים. בראשות דיוקסיות קנטרברי ויורק עומדים ארכיבישופים. שתי דיוקסיות - דיוקסיית סודור ומאן (האי מאן) ודיוקסיית גיברלטר מצויים מחוץ לשטחה של הממלכה המאוחדת.
הארכיבישוף מקנטרברי, הארכיבישוף מיורק, הבישוף של לונדון, הבישוף של דרהאם והבישוף של וינצ'סטר מכהנים תמיד כלורדים בבית הלורדים. הבישופים של סודור ומאן ושל גיברלטר אינם רשאים לכהן בבית הלורדים, כיוון ששטחים אלה אינם חלק מהממלכה המאוחדת. מבין יתר 37 הבישופים, 21 הבישופים בעלי הותק הרב ביותר במשרה מכהנים כלורדים בבית הלורדים. הוותק הוא ותק מצטבר, והמעבר של בישוף מכהונה בדיוקסיה אחת לכהונה בדיוקסיה אחרת אינו בפוגע בוותק של אותו בישוף.
באופן תאורטי נבחרים הארכיבישופים והבישופים על ידי מוסדות הכנסייה אולם בפועל הבחירה נעשית על ידי ראש ממשלת בריטניה, אשר ממליץ למלך על מועמד מועדף וזה מורה למוסדות הכנסייה לבחור במועמד.
מעמד

עוד טרם הסדרת מעמד האצולה באנגליה במאה ה-14, הייתה מחלוקת בשאלה האם הבישופים הם אריסטוקרטים או לא ואם הם זכאים להנות  מהפריבילגיות שלה. בתקופת מלכותו של המלך ריצ'רד השני טוען הארכיבישוף מקנטרבורי כי הלורדים הרוחניים הם אכן אצילים, ורשאים לדרוש ראיון אישי עם השליט וכולי. ב-1621 נקבע שהבישופים הם חברי הבית בלבד ואינם אצילים, וסדר התקנות של בית הלורדים מכיל עדיין הוראה זו.
קודם לרפורמות של המלך הנרי השמיני היו הלורדים הרוחניים נתונים רק למרות האפיפיור. לאחר הרפורמציה והפילוג מרומא בימי הנרי השמיני, הם הוכפפו לסמכות בתי המשפט החילוניים. אחת התקריות הבולטות בהן נדונה הסוגיה אירעה בשנת 1688, במשפט שבעת הבישופים שסירבו להקריא את הצהרת ג'יימס השני על ביטול חוקי העונשין נגד לא-אנגליקנים, וטענו כי איננו מוסמך לחייב אותם לעשות כן. הסרבנים נשפטו בפני חבר מושבעים רגיל בעוולה של הוצאת לשון הרע. הבישופים טענו כי יש להם זכות לעתור אל המלך, כבני אצולה, ואילו התביעה טענה כי אין להם זכות זו. בפועל עתירתם לא נדונה כלל בפני המלך, מאחר שבית המשפט זיכה אותם.
מספר הלורדים הרוחניים

בראשית פעולתו של הפרלמנט הבריטי עלה מספר הלורדים הרוחניים על הלורדים הארציים. בבית הלורדים היו חברים גם אנשי דת מדרגה נמוכה יותר ובהם כל ראשי המנזרים באנגליה. בין השנים 1536–1540, בשל פירוק המנזרים באנגליה על ידי הנרי השמיני, בוטלו המנזרים ובהתאם גם בוטל תפקידם של ראשי המנזרים, והלורדים הרוחניים הפכו למיעוט בבית הלורדים.
במשך שלוש מאות השנים שחלפו מאז ביטול המנזרים לא נוצרו מחוזות כנסייתיים נוספים ולכן לא נדונה שאלת מספר הלורדים הרוחניים. עם היווצרות בישופות ריפון בשנת 1836 אוחדו בישופות בריסטול ובישופות גלוסטר ועל כן לא התעוררה בעיה. עם הקמת בישופות מנצ'סטר בשנת 1844 עלה מספר הלורדים הרוחניים מ-21 ל-22 ונקבע כי מספר הלורדים הרוחניים בבית הלורדים לא יעלה בכל מקרה על 26 לורדים. עם הפרדתה של כנסיית ויילס ב-1914 פחת מספר הבישופים היכולים להתמודד על 26 המושבים בבית הלורדים, בארבעה.
26 הלורדים הרוחניים מהווים כיום 4% מחברי בית הלורדים.
ראו גם

חוק הלורדים הרוחניים (נשים) (2015)
| --- | --- |
בקרת זהויות :  UKPARL: wz637AXO
ליעד אלמליח

ליעד אלמליח (נולד ב-21 בפברואר 1989) הוא כדורגלן ישראלי המשחק בעמדת הקשר האחורי בהפועל כרמיאל.
קריירה

אלמליח החל לשחק כדורגל במחלקת הנוער של מכבי חיפה, וב-29 באוקטובר 2008 ערך את הופעת הבכורה שלו במדי הקבוצה הבוגרת של המועדון, במשחק מול מכבי נתניה בגביע הטוטו. בסך הכל ערך שתי הופעות בגביע הטוטו במדי מכבי חיפה, ובקיץ 2009 הושאל להפועל עכו. במחזור הפתיחה של עונת 2009/2010 ערך אלמליח את הופעת הבכורה שלו בליגת העל, בהפסד 1–2 לקבוצת נעוריו מכבי חיפה, ובאותו משחק כבש את שער הבכורה שלו בקריירה. בסך הכל עד תום העונה כבש שלושה שערים ב-21 הופעות, ובעונת 2010/2011 המשיך בהפועל עכו וערך 29 הופעות אך לא כבש.
את עונת 2011/2012 החל אלמליח ללא קבוצה, ובינואר 2012 חתם בפודבסקידזי ביילסקו-ביאלה מליגת העל הפולנית. ב-18 בפברואר 2012 ערך את הופעת הבכורה שלו בקבוצה, בהפסד 1–2 לווידזב לודז', ובסך הכל ערך במדיה חמש הופעות ליגה.
ב-15 באוקטובר 2012 חתם אלמליח בהפועל נצרת עילית. ב-28 בדצמבר 2012 כבש את שער הבכורה שלו במועדון, בניצחון 1–0 על הפועל רעננה בליגה הלאומית. בתחילת עונת 2013/2014 לא שיחק, ובינואר 2014 הושאל להפועל אשקלון, עמה ירד בתום העונה לליגה א'. בתחילת עונת 2014/2015 חזר אלמליח להפועל נצרת עילית, אשר בשנת 2019 שינתה את שמה להפועל נוף הגליל.
ב-25 ביולי 2021, אלמליח חתם בהפועל רעננה מליגת העל.
ב-9 בינואר 2022 אלמליח חתם בהפועל כרמיאל מליגה ב'.
הערות שוליים

↑  הדס גרינברג‏, ליעד אלמליח: "מכבי חיפה תקעה אותי", באתר וואלה, 5 בספטמבר 2011
↑  בעז גורן, ‏אלמליח חתם וייצא לפולין: מבחינתי, הגשמת חלום, באתר ONE‏, 3 בינואר 2012
↑  אבישי תורג'מן, ‏ליעד אלמליח חתם לעונה אחת בנצרת עילית, באתר ערוץ הספורט, 15 באוקטובר 2012
↑  מערכת ONE, ‏רעננה מתחזקת: אז'ובל ואלמליח חתמו בקבוצה, באתר ONE‏, 25 ביולי 2021
↑  ענאן עמאשה, ליעד אלמליח חתם בהפועל כרמיאל, באתר דאבל פס, 9 בינואר 2022
כפר דונין

| --- | --- |
 מדינה:  לבנון לבנון
 מחוז:  א-נבטיה
 נפה:  בינת ג'בייל
 גובה:  580 מטרים
 קואורדינטות:  33°14′00″N 35°24′00″E﻿ / ﻿33.23333333°N 35.4°E﻿ / 33.23333333; 35.4 
 http://www.kfardounine.org/
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןכפר דונין(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןכפר דונין  he tabBackground:;tabBorder:#aaa;defaultTab:0;
 
כְּפַר דוּנִ֫ין (בערבית: كفردونين) הוא כפר שיעי לבנוני בנפת בינת ג'בייל, מחוז א-נבטיה.
מיקום וגאוגרפיה

כפר דונין נמצא על גבעה, בגובה של כ-580 מ' מעל פני הים, כ-18 קילומטרים מערבית לגבול ישראל (מרגליות), כ-17 קילומטרים מבינת ג'בייל – העיר הגדולה בנפה וכ-27 קילומטרים דרומית לא-נבטיה – עיר הבירה של המחוז.
הכפר נמצא בשכנות ובצמוד לכפר א-שהאביה (ער') (שייך לנפת צור, מחוז דרום לבנון).
היסטוריה

ב-1875 ביקר במקום ויקטור גרן והעריך שהאוכלוסייה מונה 350 עד 400 מתואלים. בספרו הוא כתב ש"ליד מסגד קטן יש אבנים [עתיקות] חצובות היטב, שרידי כנסייה שנהרסה, ממנה שרדו שברי עמודים וכמה כותרות שבורות, הפזורות בכמה מקומות, ובמיוחד ליד בית השייח'ים."
בשנת 1881 ביקרה במקום משלחת של הקרן לחקר ארץ ישראל (SWP) ותיארה אותו ככפר ששוכן על גבעה, עם בתי אבן, מאוכלס על ידי כ-150 מתואלים. הכפר מוקף בעצי תאנה, זיתים ואדמה מעובדות. המים מופקים ממעיין וכן מבורות מים בתוך הכפר.
אוכלוסייה

בשנת 2014 היו בכפר 3,015 בוגרים, בעלי זכות בחירה, מהם: 2,982 מוסלמים שיעים (98.91%), 11 נוצרים (0.36%) והיתר "לא הזדהו".
מלחמת חרבות ברזל

במסגרת מלחמת חרבות ברזל תקף צה"ל מטרות של חזבאללה בכפר ובסביבתו.
הערות שוליים

↑  معجم قرى جبل عامل, الشيخ سليمان ظاهر, الجزء الثاني עמוד 204, https://www.masaha.org/book/view/3744
↑  Guérin, V., Description Géographique Historique et Archéologique de la Palestine . Vol. 3: Galilee, pt. 2, Paris: L'Imprimerie Nationale, 1880, עמ' 266-265
↑  V. Guerin, translated by Conder and Kitchener, 1881, SWP I,, Survey of Western Palestine, 1881, עמ' 117
↑  Conder, C.R.; Kitchener, H.H., Conder, C.R.; Kitchener, H.H, . The Survey of Western Palestine: Memoirs of the Topography, Orography, Hydrography, and Archaeology. Vol. 1.: London: Committee of the Palestine Exploration Fund., 1881, עמ' 92
↑  أسماء العائلات في بلدة كفردونين، قضاء بنت جبيل، محافظة النبطية في لبنان, إعْرَفْ لبنان (באנגלית)
↑  الوكالة الوطنية للإعلام - غارة على الشهابية وكفردونين, الوكالة الوطنية للإعلام (בערבית)
כפר דאן

ערך זה עוסק בכפר פלסטיני. אם התכוונתם ליישוב יהודי עתיק, ראו .
| --- | --- |
 טריטוריה:  הרשות הפלסטינית הרשות הפלסטינית
 נפה:  ג'נין
 אוכלוסייה:  ‏
  ‑ בכפר:  5,115 (2006)
 קואורדינטות:  32°28′43″N 35°15′15″E﻿ / ﻿32.478730555556°N 35.254044444444°E﻿ / 32.478730555556; 35.254044444444 
 אזור זמן:  UTC +2
  מפת מיקום  מפה מפורטת   (למפת הכרמל מוגדלת) כפר דאן(למפת הכרמל רגילה) כפר דאן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר דאן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר דאן  he tabBackground:;tabBorder:#aaa;defaultTab:0;
 
כַּ֫פַר דָאן (בערבית: كفر دان) הוא כפר פלסטיני בצפון השומרון שנמצא כ-3 ק"מ צפונית-מערבית לג'נין.
היישוב מונה, נכון לשנת 2006, כ-5,115 תושבים מוסלמים.[דרוש מקור]
שם הכפר

מקור השם אינו ידוע. זאב וילנאי מביא גרסה נוספת לשם הכפר: כפר אדאן.
היסטוריה

גרעין הכפר שוכן על אתר שהיה מיושב בתקופה הרומית ומאז תקופת הערבית הקדומה ואילך.
פרופסור יואל אליצור מזכיר את האמור בתלמוד הירושלמי על "רבי יוסי דכפר דן" (מכפר דן). שדרש בהלכות בית שאן, שאינה רחוקה מהכפר הנוכחי.
צבי מסיני כותב שיש בכפר יקב קטן השייך לחמולת "אבו פָארוּק", לדבריו שם משפחה שעשוי להצביע על מקור שומרוני.
אוכלוסין

| 0 | 1 | 2 |
| --- | --- | --- |
מפקדי אוכלוסין
| שנה | מספר תושבים | הערות |
| 1922 | 486 |  |
| 1931 | 603 |  |
| 1945 | 850 |  |
| 1961 | 1,262 |  |
| 1982 | 1,400 |  |
| 1987 | 2,300 |  |
| 1997 | 3,816 |  |
| 2005 | 4,967 |  |
| 2007 | 5,254 |  |
| 2017 | 6,591 |  |